|  |  |
| --- | --- |
| **सूचना पुस्तक** | शिक्षा के लिए  विकलांगता मानक |

**शिक्षा के लिए विकलांगता मानक को अच्छे से जानना **

यह संसाधन उन सभी के लिए है जो शिक्षा के लिए विकलांगता मानक 2005 के बारे में अधिक जानना चाहते हैं।  
**यह संसाधन निःशक्त छात्रों और उनके माता-पिता और देखभाल करने वालों की सहायता से बनाया गया है।**

### इस संसाधन के बारे में

इस संसाधन का निर्माण ऑस्ट्रेलियाई सरकार के अनुदान द्वारा सफल हो पाया है। इसे निःशक्त छात्रों और उनके माता-पिता और देखभाल करने वालों के साथ मिलकर, [Children and Young People with Disability Australia (CYDA)](https://www.cyda.org.au/)  की मदद से निर्मित किया गया है।

यह एक सामूहिक संसाधन का एक हिस्सा है। आप इन्हें [Department of Education, Skills and Employment website](https://www.dese.gov.au/disability-standards-education-2005/students) पर देख सकते/ती हैं। आप उन्हें नीचे दिए गए क्यूआर कोड को स्कैन करके भी ढूंढ सकते/ती हैं।

*Qr code

Description automatically generated*

ऑस्ट्रेलियाई सरकार पूरे ऑस्ट्रेलिया में देश के पारंपरिक स्वामियों और अभिरक्षकों का आभार प्रकट करती है। हम भूमि, जल और समुदाय से उनके निरंतर संबंध का भी आभार प्रकट करते हैं। हम उन्हें और उनके बुजुर्गों अतीत, वर्तमान और भावी लोगों के प्रति अपना सम्मान व्यक्त करते हैं। हम आदिवासी और टोरेस स्ट्रेट आइलैंडर लोगों की निरंतर सांस्कृतिक, आध्यात्मिक और शैक्षिक प्रथाओं के प्रति सम्मान व्यक्त करते हैं।

|  |
| --- |
| **भाषा संबंधी नोट**  यह संसाधन व्यक्ति को प्राथमिकता देता है, उदाहरण के लिए, 'छात्र जो दिव्यांग है'। लेकिन यह दृष्टिकोण हर किसी के अनुकूल नहीं होता है, और बहुत से लोग पहचान को प्राथमिकता देना पसंद करते हैं (उदाहरण के लिए, दिव्यांग छात्र')।  यह व्यक्ति विशेष पर निर्भर करता है कि वे कैसे स्वयं को पहचानना चुनते हैं। हम आपको व्यक्तियों से यह पूछने की सलाह देते हैं कि वे क्या सुनना पसंद करते/ती हैं। हम इन सभी वाक्यांशों के पीछे के गहन इतिहास को भी स्वीकार करते हैं।  हम अक्सर "दिव्यांग छात्र" शब्द को **"छात्र"** जैसे छोटे शब्द से दर्शाते हैं। यह वाक्यों को छोटा और पढ़ने योग्य रखने के लिए है! जब हम गैर-विकलांग छात्रों के बारे में बात करते हैं, तो हम इसे स्पष्ट कर देंगे। अक्सर, हम इसका मतलब समझाने के लिए "साथियों" या "सहपाठियों" का उपयोग करते हैं।  लोग एक ही अर्थ को समझाने के लिए **'उचित समायोजन',** 'समायोजन', या 'संयोजन' का उपयोग कर सकते हैं। हम इस संसाधन में इन वाक्यांशों का परस्पर उपयोग करते हैं। [*Disability Standards for Education 2005* (DSE)](https://www.legislation.gov.au/Details/F2005L00767)! में **'उचित समायोजन'** का उपयोग किया गया है। |

# इस संसाधन का उपयोग करना

यह संसाधन उन सभी के लिए है जो [DSE](#_DSE_1) के बारे में अधिक जानना चाहते हैं!

यहां से, हम शिक्षा के लिए विकलांगता मानक 2005 को DSE के रूप में संदर्भित करेंगे

|  |
| --- |
| DSE दो बातों की व्याख्या करता है:  1. विकलांग छात्रों के अधिकार। 2. विकलांग छात्रों को उनके अधिकार प्राप्त करने में मदद करने के लिए शिक्षा संस्थानों को क्या करना होगा। |

आप विकलांग छात्र, या माता-पिता या देखभाल करने वाले हो सकते/ती हैं। किसी भी तरह, हम चाहते हैं कि आप इस संसाधन में कुछ उपयोगी जानकारी खोजें।

आप अपने अधिकारों को समझने के लिए इस संसाधन का उपयोग कर सकते/ती हैं। आप इसका उपयोग शिक्षकों या स्टाफ सदस्यों के साथ बातचीत में अपनी सहायता के लिए भी कर सकते/ती हैं।

इसके दो मुख्य खंड हैं:

1. [DSE को अच्छे से जानना (पृष्ठ 4)](#_DSE_को_अच्छे) - DSE में क्या शामिल है और यह आपके लिए क्या मायने रखती है, इस बारे में प्रश्न पूछना।
2. [शब्दावली (पृष्ठ 13)](#_शब्दावली) - DSE में प्रयुक्त पेचीदा शब्दों और विचारों की व्याख्या करना।

इसके व्यावहारिक उदाहरण भी हैं कि ये विचार रोज़मर्रा के जीवन में कैसे काम करते हैं। आप इस संसाधन को शुरू से अंत तक पढ़ सकते/ती हैं या एक विशिष्ट शब्द खोजने के लिए स्किप कर के आगे बढ़ सकते/ती हैं!

# DSE को अच्छे से जानना

इस खंड में निम्नलिखित प्रश्न शामिल हैं:

* [क्या मैं DSE द्वारा संरक्षित हूं?](#_क्या_मैं_DSE)
* DSE का पालन किसे करना है?
* [मेरे अधिकार क्या हैं](#_मेरे_अधिकार_क्या)?
* [शिक्षा संस्थानों को क्या करना है?](#_शिक्षा_संस्थानों_को)
* [DSE के अपवाद क्या हैं?](#_DSE_के_अपवाद)

## क्या मैं DSE द्वारा संरक्षित हूं?

DSE हर विकलांग छात्र की सुरक्षा करता है। यह एक बहुत ही बड़ा शब्द है जिसमें कई हालातों और शर्तों को शामिल किया गया है। [DSE](#_DSE_1) (देखें)

एक समाज के रूप में, हमारे पास एक बहुत ही संकीर्ण विचार हो सकते हैं कि विकलांगता क्या होता है। इसका मतलब है कि बहुत सारे छात्र ये नहीं जानते कि वे DSE का उपयोग कर सकते/ती हैं!

|  |
| --- |
| निःशक्त छात्र का उदाहरण 19 वर्षीय अस्मा TAFE में फैशन की छात्रा है। हाल ही में उसे डिप्रेशन का पता चला है।  अस्मा को अक्सर अपने लक्षणों के कारण क्लास मिस करनी पड़ती है। उसे अध्ययन करने में भी परेशानी हो रही है और उसे इस बात की फिक्र है कि वह अपने कोर्स में पीछे रह जाएगी। अस्मा का मानना है कि उसे "इस परेशानी को दूर” करने की आवश्यकता है। उसे नहीं लगता कि उसके शिक्षक उसकी परेशानी में कोई मदद कर पाएंगे।  उसकी एक सहेली ने उससे पूछा कि क्या उसने कैम्पस में विकलांगता सहायता सेवा से बात की है। अस्मा उलझन में पड़ जाती है क्योंकि वह खुद को विकलांग व्यक्ति के रूप में नहीं सोचती है। लेकिन जब वह सेवा में जाती है, तो वे उसे अपना काम पूरा करने के लिए अधिक समय देने में मदद करते हैं।  विकलांगता एक बड़ा शब्द है। कुछ छात्रों को यह नहीं पता होगा कि वे DSE के अंतर्गत आते हैं। |

DSE को आप पर लागू करने के लिए आपको निदान की आवश्यकता नहीं है। यदि किसी छात्र को पता है कि उसे विकलांगता के साथ ही जीना है, तो DSE का उपयोग किया जा सकता है।

|  |
| --- |
| DSE का उपयोग करने में निदान की आवश्यकता न होने का उदाहरण गेब्रियल के तीन बच्चे हैं जो प्राथमिक स्कूल जाते हैं। उन सभी को बुरे व्यवहार के लिए अलग-अलग समय पर स्कूल से निलंबित कर दिया गया है। गेब्रियल को लगता है कि उनके बच्चों को ऑटिज़्म और टॉरेट है, लेकिन निदान के लिए विशेषज्ञ के पास नहीं जा सकते।  उन्हें हमेशा स्कूल बुलाया जा रहा है, जो उनकी एक नहीं सुन रहे हैं। वे कहते हैं कि परिवर्तन लाने के लिए उन्हें निदान की आवश्यकता है जो उनके बच्चों का समर्थन करेंगे।  एक दिन, एक साथी माता-पिता गेब्रियल से कहते हैं कि स्कूलों को निदान की आवश्यकता नहीं है। अगर उन्हें लगता है कि कोई बच्चा विकलांग है, तो उन्हें बदलाव करना चाहिए। गेब्रियल बहुत निराश है। उन्हें लगता है कि उनके बच्चों को स्कूल द्वारा “बुरे बच्चे” के रूप में दर्शाया गया है। |

DSE उन लोगों की भी सुरक्षा करता है जिनका किसी विकलांग व्यक्ति से संबंध है। [(एसोसिएट](#_एसोसिएट) देखें)

|  |
| --- |
| DSE क्या कहता है? परिचय और अधिनियम 1.3 और 1.4 बताते हैं कि [DSE](https://www.legislation.gov.au/Details/F2005L00767) द्वारा कौन संरक्षित है। इसका उपयोग करना चाहते हैं? इन शब्दावली शब्दों पर एक नज़र डालें: [एसोसिएट](#_एसोसिएट), [DDA](#_DDA), [विकलांगता](#_विकलांगता), [भेदभाव](#_भेदभाव), [DSE](#_DSE_1), [शिक्षा प्राधिकरण](#_शैक्षिक_प्राधिकरण) |

## DSE का पालन किसे करना है?

सभी शिक्षा संस्थानों को DSE से जुड़े रहना होगा।आमतौर पर ये ऐसी जगहें और लोग होते हैं जो शिक्षा या प्रशिक्षण प्रदान करते हैं। ([शिक्षा प्रदाता](#_शैक्षिक_संस्थान) देखें)इसमें शामिल है:

* किन्डर्गार्टन और प्रीस्कूल।
* सरकारी और गैर-सरकारी स्कूल।
* TAFE सहित व्यावसायिक शिक्षा और प्रशिक्षण प्रदाता।
* विश्वविद्यालयों सहित उच्च शिक्षा प्रदाता।

DSE उन्हें बताता है कि विकलांग छात्रों की सहायता के लिए उन्हें क्या करना है। इसमें शिक्षा और प्रशिक्षण के क्षेत्र शामिल हैं।

|  |
| --- |
| DSE कैसे लागू होता है इसका एक उदाहरण पेनी 15 साल की है और एक स्थानीय गैर-सरकारी स्कूल में जाती है। उसे कक्षा में नोट्स लिखने में मदद करने के लिए एक सहायक व्यक्ति की आवश्यकता है। इसमें उसका स्कूल सहयोग नहीं कर रहा है।  उसके, उसके चाचा और स्कूल के बीच एक बैठक होती है। वे उसके चाचा से कहते हैं कि उन्हें सरकारी स्कूलों के समान नियमों का पालन करने की ज़रूरत नहीं है। पेनी जानती है ये सच नहीं है और वह ये बात अपने चाचा को बताती है। उसके चाचा स्कूल वालों को याद दिलाते हैं कि उन्हें DSE का पालन करना होगा।  उसके चाचा और स्कूल को किसी मोड़ पर सहमती दिखानी होगी। यदि ऐसा नहीं है, तो वह ऑस्ट्रेलियाई मानवाधिकार आयोग में शिकायत कर सकते है। |

|  |
| --- |
| DSE क्या कहता है? अधिनियम 1.5 बताता है कि किन लोगों को [DSE](https://www.legislation.gov.au/Details/F2005L00767) का पालन करना है। नोट 1 बताता है कि आखिर वो शिक्षा प्रदाता कौन है। इसका उपयोग करना चाहते हैं? इन शब्दावली शब्दों पर एक नज़र डालें: [शैक्षिक प्राधिकरण](#_शैक्षिक_प्राधिकरण), [शैक्षिक संस्थान](#_शैक्षिक_संस्थान), [शिक्षा प्रदाता](#_शिक्षा_संस्थान) |

## मेरे अधिकार क्या हैं?

आपके अधिकार मानव अधिकार के तहत आते हैं। संयोजन के लिए आपको कभी भी बुरा या दोषी महसूस नहीं करना चाहिए। यह उचित है और यही कारण है कि वे ऑस्ट्रेलियाई कानून का हिस्सा हैं। आप हर समय इसमें शामिल होने के योग्य हैं। और आप इसमें शामिल होने और जीवन की सभी अच्छी चीजों का आनंद लेने के योग्य हैं!

विकलांग छात्रों को शिक्षा के सभी क्षेत्रों में शामिल होने का अधिकार है। आपके पास गैर-विकलांग छात्रों की तरह समान अधिकार है:

* नामांकन के लिए आवेदन करें या कहीं दाखिल हों;
* किसी कोर्स या प्रोग्राम में भाग लें। इसमें सेवाओं और सुविधाओं का उपयोग करना शामिल है;
* सीखने के अनुभवों में भाग लें। इसमें कोर्स या प्रोग्राम को संशोधित करना शामिल है। इसमें इसका विश्लेषण किया जाना भी शामिल है;
* विशेष सहायता सेवाओं सहित सहायता सेवाओं का उपयोग करें। ([विशिष्ट सेवाएं](#_विशिष्ट_सेवाएं) देखें)

इसका एक मुख्य भाग यह है कि आपको अपने साथियों के समान या बहुत ही समान तरीके से भाग लेने का अधिकार है। इसका मतलब है कि आपके पास बहुत ही समान विकल्प और अवसर होने चाहिए!

DSE "समान" के बजाय **"समान आधार"** वाक्यांश का उपयोग करता है। ऐसा इसलिए है क्योंकि हमेशा एक समान व्यवहार किया जाना ठीक बात नहीं है। उदाहरण के लिए, एक व्हीलचेयर वाला व्यक्ति अपने साथियों के जैसे उसी दरवाज़े से गुजरताहै…जो कि सीढ़ी के ऊपर है! ([समान आधार](#_समान_आधार) देखें)

ज़रूरत पड़ने पर शिक्षा संस्थानों को आपके अधिकार प्राप्त करने में आपकी सहायता करने के लिए परिवर्तन करना चाहिए! ([उचित समायोजन](#_उचित_समायोजन) देखें)

आपको सुरक्षित वातावरण में शिक्षा या प्रशिक्षण प्राप्त करने का भी अधिकार है। यह भेदभाव, उत्पीड़न और अत्याचार से मुक्त होना चाहिए। [(भेदभाव](#_भेदभाव), [उत्पीड़न/अत्याचार](#_उत्पीड़न) देखें)

|  |
| --- |
| DSE के तहत आने वाले अधिकारों का एक उदाहरण माइकल 17 वर्षीय VET छात्र है। उसे मधुमेह है और वृद्ध देखभाल की पढ़ाई कर रहा है।  माइकल को कक्षा के दौरान स्नैक्स खाने की अनुमति है। उसे अपने खून के ग्लूकोस लेवल की जांच के लिए ब्रेक लेने की भी अनुमति है। आगे उसके लिए कुछ कार्य भी आने वाले हैं। इनमें एक लिखित परीक्षा और एक रोल-प्ले अभ्यास शामिल है। इन्हें करने के लिए माइकल के पास ब्रेक लेने के लिए अतिरिक्त समय होता है।  छात्रों के पास DSE के तहत अधिकार हैं। इसमें उनके सीखने और आंकलन करने के तरीके में बदलाव का अधिकार शामिल है। इन बदलावों से उसे अपने साथियों के बराबर आने में मदद मिलनी चाहिए। |

|  |
| --- |
| DSE क्या कहता है? [DSE](https://www.legislation.gov.au/Details/F2005L00767)केभाग *4* से *8 तक* मेंबतायागयाहैकिशिक्षाऔरप्रशिक्षणकोकैसेसुलभबनायाजानाचाहिए।प्रत्येकभागकीशुरुआतमेंएकनोटशामिलहैकियहछात्रोंकोक्याअधिकारप्रदान करताहै। इसकाउपयोगकरनाचाहतेहैं*?*  इनशब्दावलीशब्दोंपर एक नज़र डालें*:* [भेदभाव](#_भेदभाव), [उचित समायोजन](#_उचित_समायोजन), [अधिकार](#_अधिकार), [समान आधार](#_समान_आधार) |

## शिक्षा संस्थानों को क्या करना है?

यदि आप एक विकलांग छात्र हैं, तो आपके संस्थान को यह करना होगा:

1. **आपके साथ परामर्श करे।** आपको किसी तरह का आश्रय चाहिए या नहीं, इस पर चर्चा करने के लिए उन्हें आपसे मिलना चाहिए। वे आपके माता-पिता, देखभाल करने वाले या सहयोगी से भी मिल सकते हैं ([एसोसिएट](#_एसोसिएट) देखें)।
2. **उचित संयोजन बनाएं।** संयोजन ऐसे कार्य या परिवर्तन हैं जो आपको अपने साथियों के साथ जुड़ने देते हैं। आप उन्हें **उचित समायोजन** भी कह सकते हैं।
3. आपके साथ दुर्व्यवहार होने से **बचने के लिए** कदम उठाएं। उचित समायोजन देखें

### आपके साथ परामर्श करना:

संस्थानों को अपने छात्रों को इसमें शामिल होने में मदद करने के लिए संयोजन करना होगा।

लेकिन पहले, उन्हें इस पर निम्न में से किसी से चर्चा करनी चाहिए:

1. छात्र
2. उनसे जुड़ा कोई व्यक्ति। जैसे, माता-पिता या देखभाल करने वाला। ([एसोसिएट](#_एसोसिएट) देखें)

यदि आप विकलांग छात्र हैं, तो आपको निम्नलिखित बातों का हिस्सा बनना चाहिए:

* क्या आपकी विकलांगता इसमें शामिल होने की आपकी क्षमता को प्रभावित करती है।
* क्या इसमें शामिल होने में आपकी मदद करने के लिए कोई परिवर्तन करने की आवश्यकता है। ([उचित समायोजन](#_उचित_समायोजन) देखें)
* यह परिवर्तन क्या हो सकता है।
* क्या यह परिवर्तन वाजिब है।
* क्या इसके बजाए कोई और परिवर्तन किया जा सकता है। कुछ अलग विकल्प हो सकते हैं जिनका उपयोग किया जा सकता है। कुछ विकल्पों को बनाना दूसरों की तुलना में आसान हो सकता है। यदि कोई परिवर्तन किया जाता है, तो यह कम बाधाकारी होने के साथ-साथ उतना ही सहायक भी होना चाहिए।

DSE में, इस प्रक्रिया को **परामर्श** कहा जाता है। आपकी बदलती ज़रूरतों के अनुसार, आप इस प्रक्रिया से कई बार गुज़रेंगे।

### संयोजन करना:

DSE में संयोजनों को **"उचित समायोजन"** कहा जाता है। ये वो परिवर्तन या कार्य है जो छात्रों को इसमें शामिल होने में मदद करती है। ([उचित समायोजन](#_उचित_समायोजन) देखें)

इन परिवर्तनों से छात्रों को DSE के तहत उनके अधिकार प्राप्त करने में मदद मिलेगी। (देखें [मेरे अधिकार क्या हैं)](#_मेरे_अधिकार_क्या)

यदि कोई परिवर्तन उचित है, तो शिक्षा संस्थानों को आमतौर पर इसे लागू करना पड़ता है। उन्हें ऐसा बदलाव करने की ज़रूरत नहीं है जो उनके लिए बेफालतू की मुश्किलें पैदा करे। अनुचित कठिनाई देखें

|  |
| --- |
| उचित समायोजन का एक उदाहरण काय-ली 12वीं कक्षा में है और थिएटर और भाषाओं की पढ़ाई कर रही है।  वह व्हीलचेयर से कहीं भी आती-जाती है और इसलिए ऊपर के कमरों तक नहीं पहुंच सकती। स्कूल, काय-ली और उसके माता-पिता से मिलकर उन परिवर्तनों पर चर्चा करते हैं जो किए जा सकते हैं। वे उसके टाइमटेबल को ठीक करते हैं ताकि उसकी सारी क्लास निचली मंजिल पर हो।  यह काय-ली के लिए बहुत ही अच्छा है। लेकिन फिर स्कूल छात्रों को उनकी मौखिक परीक्षा के लिए तैयार होने में मदद करने के लिए एक फ्रेंच शिक्षक को नियुक्त करते हैं। वह इमारत की ऊपरी मंजिल पर एक अतिरिक्त क्लासरूम का उपयोग करता है।  काय-ली अपनी फ्रेंच शिक्षक के साथ इस बारे में बात करती हैं। शिक्षक को क्लास के लिए निचली मंजिल पर स्थानांतरित कर दिया जाता है। इसका मतलब ये हुआ कि काय-ली अपने साथियों के समान ही इस सेवा का लाभ उठा सकती है।  शिक्षा संस्थानों को उचित समायोजन करना चाहिए। यह एक निरंतर प्रक्रिया होनी चाहिए। ([क्रेडिट](https://www.nccd.edu.au/wider-support-materials/getting-support?parent=%2Fdisability-standards-education&activity=%2Fwider-support-materials%2Fwhats-fair&step=4)) |

### दुर्व्यवहार को रोकना:

शिक्षा के दौरान किसी के साथ दुर्व्यवहार नहीं होना चाहिए। शिक्षा संस्थानों को इसे रोकने के लिए कदम उठाने चाहिए। ([उत्पीड़न /अत्याचार](#_उत्पीड़न) देखें)

ऐसी कई रणनीतियां और प्रोग्राम हैं जिनका उपयोग रोकथाम के रूप में किया जा सकता है। शिक्षा संस्थानों को इनमें से कुछ का निर्माण और उपयोग करना चाहिए। उदाहरण के लिए, वे स्टाफ प्रशिक्षण चला सकते हैं या आचार संहिता लिख सकते हैं।

उन्हें यह सुनिश्चित करने के लिए भी कदम उठाने चाहिए कि स्टाफ और छात्रों को यह पता हो:

* किस तरह का व्यवहार स्वीकार्य नहीं है।
* इस तरह के व्यवहार के क्या परिणाम होंगे।
* अगर कुछ होता है तो शिकायत कैसे की जा सकती है।

|  |
| --- |
| DSE क्या कहता है? [DSE](https://www.legislation.gov.au/Details/F2005L00767) भाग 3 से 8 तक उन प्रमुख बातों की व्याख्या की गई है जो शिक्षा संस्थानों को अवश्य करनी चाहिए। भाग 3 में परामर्श और उचित समायोजन शामिल हैं। भाग 8 में उत्पीड़न और अत्याचार शामिल हैं। इसका उपयोग करना चाहते हैं? इन शब्दावली शब्दों पर एक नज़र डालें: [उत्पीड़न/अत्याचार](#_उत्पीड़न), [उचित समायोजन](#_उचित_समायोजन), [समान आधार](#_समान_आधार), [बेफालतू की मुश्किलें](#_बेफालतू_की_मुश्किलें) |

## DSE के अपवाद क्या हैं?

शिक्षा संस्थानों को DSE से जुड़े रहना होगा। वे केवल तभी जुड़े नहीं रह सकते हैं अगर वे साबित कर पाएं कि उस जगह एक अपवाद लागू होता है।

अपवाद के तीन मुख्य प्रकार हैं:

1. अगर यह शिक्षा संस्थान, स्टाफ या अन्य छात्रों पर बहुत अधिक दवाब डालता है। (बेफालतू की मुश्किलें देखें)
2. अगर यह लोक स्वास्थ्य की रक्षा करने के लिए है। विकलांगता एक संक्रामक रोग या ऐसा कुछ हो सकता है। यदि ऐसा है, तो उस छात्र को बाकियों से अलग किया जा सकता है या उसके साथ भेदभाव किया जा सकता है। लेकिन केवल तभी जब यह उनकी खुद की और दूसरों की भलाई की रक्षा के लिए आवश्यक हो।
3. यदि इसका उद्देश्य विकलांग छात्रों को लाभ पहुंचाना है। ([विशेष उपाय](#_विशेष_उपाय) देखें)

शिक्षा संस्थानों को यह साबित करना होगा कि उस जगह एक अपवाद लागू होता है।

|  |
| --- |
| DSE क्या कहता है? भाग 10 [DSE](https://www.legislation.gov.au/Details/F2005L00767) के अपवादों की व्याख्या करता है। अधिनियम 10.2 में बेफालतू की मुश्किलें शामिल हैं। इसका उपयोग करना चाहते हैं? इन शब्दावली शब्दों पर एक नज़र डालें: [विशेष उपाय](#_विशेष_उपाय), [बेफालतू की मुश्किलें](#_बेफालतू_की_मुश्किलें) |

# शब्दावली

DSE में बहुत सारे शब्द और विचार हैं जिनका सामना आपको प्रतिदिन नहीं करना पड़ता है। यह विशिष्ट शब्दावली यह समझना कठिन बना सकती है कि आपके अधिकार क्या हैं!

यह शब्दावली आपको DSE के बारे में अधिक जानने में मदद करेगी। यह शिक्षकों या स्टाफ सदस्यों के साथ पेचीदा बातचीत के दौरान भी आपकी मदद कर सकती है।

इस शब्दावली के तीन खंड हैं:

* [DSE](#_DSE)
* [अधिकार और कानून](#_अधिकार_और_कानून)
* [रोज़ाना इस्तेमाल होने वाले शब्द](#_रोज़ाना_इस्तेमाल_होने)

इनमें से प्रत्येक में ऐसे शब्द या वाक्यांश शामिल हैं जो DSE में हैं या जो शिक्षा के बारे में बातचीत में सामने आते हैं!

### क्रम-सूची:

यहां इस शब्दावली में सभी शब्दों और विचारों की वर्णमाला सूची दी गई है।

* [सुलभ (पृष्ठ 14)](#_सुलभ)
* [AHRC (पृष्ठ 27)](#_AHRC)
* [एसोसिएट (पृष्ठ 14)](#_एसोसिएट)
* [DDA (पृष्ठ 27)](#_DDA)
* [विकलांगता (पृष्ठ 14)](#_विकलांगता)
* [भेदभाव (पृष्ठ 16)](#_भेदभाव)
* [DSE (पृष्ठ 27)](#_DSE_1)
* [शैक्षिक प्राधिकरण (पृष्ठ 28)](#_शैक्षिक_प्राधिकरण)
* [शैक्षणिक संस्थान (पृष्ठ 17)](#_शिक्षा_संस्थानों_को)
* [शिक्षा योजना (पृष्ठ 28)](#_शिक्षा_योजना)
* [शिक्षा प्रदाता (पृष्ठ 17)](#_शिक्षा_प्रदाता)
* [उत्पीड़न (पृष्ठ 18)](#_उत्पीड़न)
* [अंतर्राष्ट्रीय दायित्व (पृष्ठ 27)](#_अंतर्राष्ट्रीय_दायित्व)
* [दायित्व (पृष्ठ 18)](#_दायित्व)
* [उचित समायोजन (पृष्ठ 18)](#_उचित_समायोजन)
* [अधिकार (पृष्ठ 20)](#_अधिकार)
* [समान आधार (पृष्ठ 21)](#_समान_आधार)
* [विशेष उपाय (पृष्ठ 23)](#_विशेष_उपाय)
* [विशिष्ट सेवाएं (पृष्ठ 23)](#_विशिष्ट_सेवाएं)
* [अतिरिक्त प्रोग्राम (पृष्ठ 24)](#_अतिरिक्त_प्रोग्राम)
* [बेफालतू की मुश्किलें(पृष्ठ 25)](#_बेफालतू_की_मुश्किलें)
* [अत्याचार (पृष्ठ 26)](#_अत्याचार)

## DSE

### सुलभ

परिभाषा: कुछ भी “सुलभ" तब होता है जब विकलांग छात्र कुछ प्राप्त कर सकते हैं, प्राप्त करना चाहते हैं और उपयोग कर सकते हैं। यह कोई स्थान, वस्तु, गतिविधि या जानकारी हो सकती है। DSE को शिक्षा को और अधिक सुलभ बनाने के लिए लिखा गया है।

उदाहरण: कुछ में शामिल हैं:

* किसी कार्यक्रम में इंटरप्रेटर का होना।
* सीखने के कार्य की व्याख्या करने का तरीका बदलना।
* अलग-अलग फॉन्ट के साथ वर्कशीट को प्रिंट करना।
* छात्रों को कक्षा में आने को लेकर ढील देना।

### एसोसिएट

परिभाषा: कोई व्यक्ति जो विकलांग व्यक्ति से जुड़ा हो। इसमें निम्न लोग शामिल हो सकते हैं:

* जीवनसाथी या रिश्तेदार।
* देखभालकर्ता या देखभाल करने वाला।
* कोई व्यक्ति जो उनके साथ रहता/ती है।
* व्यक्ति जिनका उनके साथ एक अलग रिश्ता हो, जैसे, व्यवसाय।

DSE विकलांग व्यक्ति के एसोसिएट की भी रक्षा करता है। उदाहरण के लिए, जो छात्र देखभाल करने वाले हैं।

उदाहरण: शिक्षा में, छात्र का एक एसोसिएट अक्सर उनके माता-पिता या देखभाल करने वाला होता है।

अधिक जानकारी: "एसोसिएट" का अर्थ [Section 1.4 of the DSE](https://www.legislation.gov.au/Details/F2005L00767) के तहत समझाया गया है।

### विकलांगता

परिभाषा: यह एक बहुत ही बड़ा शब्द है और इसमें शामिल हैं:

* शारीरिक या मानसिक कार्य का आंशिक या पूर्ण नुकसान।
* शरीर के किसी अंग का आंशिक या पूर्ण नुकसान।।
* ऐसे जीवों की उपस्थिति जो रोग या बीमारी का कारण बनते हैं या बन सकते हैं। जैसे, HIV (एचआईवी)।
* सीखने में परेशानी।
* व्यवहार, भावनाओं, निर्णय या सोचने के तरीकों में परेशानी।

व्याख्या: यह परिभाषा अतीत, वर्तमान, भविष्य या कल्पित विकलांगता को कवर करती है। DSE के तहत संरक्षित होने के लिए आपको निदान की गई विकलांगता की आवश्यकता नहीं है। हम ये कैसे समझते हैं कि "विकलांगता" का विचार व्यक्तिगत है और संस्कृतियों के बीच भिन्न हो सकता है! DSE को आपको कवर करने के लिए विकलांग व्यक्ति के रूप में पहचान करने की आवश्यकता नहीं है।

विकलांगता की परिभाषा काफी बड़ी है। यह उस सीमा से भी परे है जिसे कई लोग विकलांगता के रूप में सोच सकते हैं।

उदाहरण: विकलांगता की परिभाषा कई लोगों की समझ से कहीं अधिक व्यापक है। DSE के तहत उदाहरणों में शामिल हैं:  
  
  
  
  
  
  
  
  
  
  
  
अधिक जानकारी: "विकलांगता" का अर्थ [DSE के अधिनियम 1.4](https://www.legislation.gov.au/Details/F2005L00767) के तहत समझाया गया है। यह ऑस्ट्रेलियाई कानून में उपयोग की जाने वाली परिभाषा है। अन्य संदर्भों में, विकलांगता [पर अन्य तरीकों](https://pwd.org.au/resources/disability-info/social-model-of-disability/) से चर्चा की जा सकती है।

* बहरापन
* डाउन सिंड्रोम
* मिर्गी
* डिस्लेक्सिया
* एक टूटा पैर!
* स्पाइना बिफिडा
* ऑटिज्म
* फ़ाइब्रोम्याल्जिया
* ह्युमन इम्युनोडेफिशिएंसी वायरस (HIV)
* टॉरेट सिंड्रोम
* जुनूनी बाध्यकारी विकार

### भेदभाव

परिभाषा: DSE में उपयोग की जाने वाली परिभाषा वही है जो DDA में है। इसमें दो प्रकार के भेदभाव शामिल हैं – प्रत्यक्ष और अप्रत्यक्ष।

व्याख्या: DDA तुलना के रूप में "कम उपकारी" वाक्यांश का उपयोग करता है। इसका मतलब है कि अगर वह व्यक्ति विकलांग नहीं होता तो उसके साथ ऐसा बुरा व्यवहार नहीं किया जा रहा होता जैसा कि अब किया जा रहा है। ([DDA](#_DDA) देखें)

|  |  |
| --- | --- |
| प्रत्यक्ष भेदभाव तब होता है जब कोई व्यक्ति: | अप्रत्यक्ष भेदभाव तब होता है जब कोई व्यक्ति: |
| * किसी विकलांग छात्र के ऊपर कम उपकार करता है। * बदलाव नहीं करता है ([उचित समायोजन](#_उचित_समायोजन) देखें)। जिसके बाद छात्र के ऊपर कम उपकार किया जाता है। | * एक छात्र से कुछ करने की अपेक्षा करता है। यह एक ऐसी चीज है जो वे अपनी विकलांगता के कारण नहीं कर सकते। * एक छात्र से कुछ करने की अपेक्षा करता है। लेकिन छात्र ऐसा तभी कर सकता है जब बदलाव किए जाएं, और वे नहीं किए जाते हैं। * और इससे छात्र को नुकसान होता है। |

अधिक जानकारी: आप [DDA के अधिनियम 5 और 6](https://www.legislation.gov.au/Details/C2018C00125) को देखकर "भेदभाव" के बारे में अधिक जान सकते/ती हैं।

### शिक्षा प्रदाता

परिभाषा: ये ऐसी जगहें और लोग होते हैं जो शिक्षा और प्रशिक्षण प्रदान करते हैं।

* किंडरगार्टन और प्रीस्कूल
* प्राथमिक विद्यालय
* माध्यमिक विद्यालय
* TAFEs सहित व्यावसायिक शिक्षा और प्रशिक्षण प्रदाता
* विश्वविद्यालयों सहित उच्च शिक्षा संस्थान
* पंजीकृत प्रशिक्षण संगठन (RTOs)
* वयस्क और सामुदायिक शिक्षा केंद्र

बच्चों की देखभाल DSE के अंतर्गत नहीं आता है। लेकिन बच्चों की देखभाल करने वालों को तब भी DDA का पालन करना पड़ता है। ([DDA](#_DDA) देखें)

व्याख्या: इससे कोई फर्क नहीं पड़ता कि कोई प्रदाता सार्वजनिक है या निजी। उन्हें तब भी DSE से जुड़े रहना है!

ऑनलाइन, ज़रूरत अनुसार, दूरस्थ, नौकरी पर प्रशिक्षण, और अन्य प्रकार की सभी शिक्षा को कवर किया गया है।

अधिकजानकारी: आप [Sections 1.5 and 2.1 of the DSE](https://www.legislation.gov.au/Details/F2005L00767) (डीएसई की धारा 1.5 और 2.1) के तहत "शिक्षा संस्थानों" के बारे में अधिक जान सकते हैं।

### उत्पीड़न

परिभाषा: उत्पीड़न के दो भाग हैं।

1. ऐसी हरकतें जिससे छात्र अपमानित होना, धमकाया जाना, नीचा दिखलाया जाना या परेशान महसूस करता है।
2. यह हरकतें एक छात्र की विकलांगता के कारण होती है।

|  |
| --- |
| उदाहरण**:** उत्पीड़न के कई प्रकार हैं। उदाहरण के लिए:  * मौखिक। उदाहरण के लिए, एक स्टाफ सदस्य बच्चे के बारे में उनके माता-पिता से चर्चा करते समय अभद्र भाषा का उपयोग करता है। * शारीरिक। उदाहरण के लिए, जब भी शिक्षक कहीं और देखते हैं तब कोई छात्र पर चीजें फेंकता है। * सामाजिक। उदाहरण के लिए, एक छात्र को जानबूझकर ब्रेक के समय खेलों से बाहर रखा जाता है। * मनोवैज्ञानिक। उदाहरण के लिए, एक लेक्चरर स्वास्थ्य से जुड़ी कक्षा के दौरान एक छात्र को उदाहरण के रूप में उपयोग करता रहता है। |

इसमें सभी प्रकार के यौन उत्पीड़न भी शामिल हैं।

अधिक जानकारी: "उत्पीड़न" के बारे में अधिक जानकारी [Section 37 of the DDA](https://www.legislation.gov.au/Details/C2018C00125) और [Section 8.1 of the DSE](https://www.legislation.gov.au/Details/F2005L00767) के तहत पाई जा सकती है। आप [AHRC](https://humanrights.gov.au/quick-guide/12040) और [NCCD](https://www.nccd.edu.au/wider-support-materials/harassment-and-victimisation?parent=/for-parents-guardians-and-carers&activity=/wider-support-materials/our-rights-0&step=6) वेबसाइटों को भी देख सकते/ती हैं।

### दायित्व

परिभाषा: दायित्व ऐसी चीज़ है जो एक व्यक्ति या संगठन को अवश्य करना चाहिए। यह एक कानूनी ज़िम्मेदारी है। आप उम्मीद कर सकते/ती हैं कि लोग अपने दायित्वों को पूरा करेंगे और उन्हें ऐसा करने के लिए कहेंगे।

उदाहरण: शिक्षा संस्थानों के पास DSE के तहत तीन दायित्व हैं:

1. छात्रों और उनके करीबी लोगों के साथ चीजों पर चर्चा करना।
2. ऐसे बदलाव करना जो छात्रों को शिक्षा में भाग लेने में मदद करें।
3. उत्पीड़न और अत्याचार को रोकने के लिए कदम उठाना।

अधिक जानकारी के लिए [उचित समायोजन](#_उचित_समायोजन), [उत्पीड़न/ अत्याचार](#_उत्पीड़न/अत्याचार) देखें।

### उचित समायोजन

परिभाषा: समायोजन एक परिवर्तन या संयोजन है। ये ऐसे कार्य हैं जो छात्रों को अपने साथियों के समान शिक्षा में भाग लेने में मदद करते हैं। चीज़ों को कैसे किया जाता है वो कोई इंसान, सामग्री, या परिवर्तन हो सकते हैं।

व्याख्या: DSE बताता है कि विकलांग छात्रों के पास क्या अधिकार है। उचित समायोजन इन्हें एक वास्तविकता बनाने का एक महत्वपूर्ण हिस्सा हैं। ये प्रत्येक छात्र और प्रत्येक संदर्भ के लिए विशिष्ट होंगे।

उदाहरण के लिए, कम दिखाई देने वाले छात्र को कक्षा की गतिविधियों में भाग लेने का अधिकार है। एक उचित समायोजन उन्हें स्क्रीन रीडर का उपयोग करने दे सकता है।

|  |
| --- |
| "उचित" क्या है? हर मामले में क्या 'उचित' है इसका निर्धारण अलग होगा। लेकिन शिक्षा संस्थानों को निम्न बातों पर विचार करना चाहिए:   * छात्र की विकलांगता। * छात्र या छात्र के जीवन में किसी अन्य व्यक्ति के नज़रिया (जैसे, उनके माता-पिता)। * बदलाव का छात्र पर क्या प्रभाव पड़ेगा, जिसमें शामिल है:   + सीखने के लक्ष्यों को प्राप्त करने की उनकी क्षमता   + स्कूल में भाग लेने की उनकी क्षमता   + उनकी स्वतंत्रता * बदलाव का स्कूल, स्टाफ और अन्य छात्रों पर क्या प्रभाव पड़ेगा। * बदलाव करने की लागत और लाभ। * कोर्स या प्रोग्राम की शैक्षणिक आवश्यकताएं। |

छात्रों और उनके करीबी लोगों को इन फैसलों का हिस्सा होना चाहिए। इस प्रक्रिया को दोहराया जाना चाहिए क्योंकि समय के साथ उनकी ज़रूरतें बदल जाती हैं!

कभी-कभी, एक शिक्षा संस्थान को:

* दूसरी राय लेने की जरूरत है। वे किसी स्वास्थ्य पेशेवर या वैसे ही किसी व्यक्ति से राय ले सकते/ती हैं।
* एक और बदलाव की पहचान करने की कोशिश करें जो कम विघटनकारी होने के साथ-साथ उतना ही मददगार हो।

सहमति के साथ किए गए परिवर्तन एक उचित अवधि के भीतर किए जाने चाहिए।

|  |
| --- |
| उचित समायोजन का एक उदाहरण जय कक्षा 7 में है। उसे हाथों द्वारा की जाने वाली गतिविधियां पसंद हैं और उसे शब्दों और संख्याओं को समझने में सहायता की आवश्यकता होती है।  जय की शिक्षिका जय और उसके माता-पिता के साथ इस पर चर्चा करती हैं। वह ऐसे खेलों की योजना बनाती हैं जो चित्रों और वस्तुओं का उपयोग करके गणित की प्रमुख अवधारणाओं को समझने में मदद करती है। वह पिछले साल अपनी कक्षा में जैसे पढ़ाती थीं ये उसी में थोड़ा सा बदलाव है।  जय π (pi) के बारे में सीख रहा है। वे सभी स्थानीय पार्क में जाते हैं। वहां वे पेड़ों को नापते हैं। जय को पता चलता है कि पेड़ के तने हमेशा चौड़े होने की तुलना में तीन गुना अधिक लंबे होते हैं।  उसकी शिक्षिका जय का आकलन इस तरह से करती हैं जो उसे यह दिखाने में मदद करता है कि वह क्या जानता है।  उचित समायोजन छात्रों को इसमें शामिल होने में मदद करते हैं। इसके कई अलग-अलग प्रकार हैं। इन्हें प्रश्न में छात्र के अनुरूप बनाया जाना चाहिए। *(क्रेडिट)* |

अधिक जानकारी: आप [DSE के भाग 3](https://www.legislation.gov.au/Details/F2005L00767) के तहत "उचित समायोजन" के बारे में अधिक जान सकते/ती हैं। आप [NCCD वेबसाइट](https://www.nccd.edu.au/wider-support-materials/whats-reasonable?parent=/disability-standards-education&activity=/wider-support-materials/reasonable-adjustments&step=0) भी देख सकते/ती हैं।

### अधिकार

परिभाषा: एक ताकत, विशेषाधिकार, दावा या समझौता जो किसी व्यक्ति के पास कानून के तहत होता है।

उदाहरण: DSE विकलांग छात्रों के अधिकारों की व्याख्या करता है। छात्रों को अपने साथियों के समान शिक्षा में भाग लेने का अधिकार है। ([समान आधार](#_समान_आधार) देखें)

अधिक जानकारी: आप [DSE के भाग 4 से 8 तक](https://www.legislation.gov.au/Details/F2005L00767) में विकलांग छात्रों के अधिकारों के बारे में अधिक जान सकते/ती हैं। आप [NCCD वेबसाइट](https://www.nccd.edu.au/wider-support-materials/whats-fair?parent=/disability-standards-education&activity=/wider-support-materials/whats-fair&step=-1) भी देख सकते/ती हैं।

### 

### समान आधार

परिभाषा: प्रत्येक छात्र के पास विकल्प और अवसर होते हैं। विकलांग छात्रों के लिए ये एक जैसा या बहुत ही समान होने चाहिए। उनके साथ उनके साथियों के जैसा ही व्यवहार किया जाना चाहिए।

इसमें शामिल हैं:

* कहीं दाखिला लेना या भर्ती होना।
* किसी कोर्स या प्रोग्राम में भाग लेना।
* सेवाओं और सुविधाओं का उपयोग करना (जैसे, शौचालय)।

व्याख्या: समान आधार के बारे में सोचने का दूसरा तरीका उसकी तुलना करना है। छात्रों को शिक्षा में भाग लेने का अधिकार एक ऐसा तरीका है जिसकी तुलना उनके सहपाठियों से की जा सकती है।

इसका मतलब यह नहीं है कि उन्हें सब कुछ उसी तरह करना है जैसे उनके सहपाठी करते हैं। असल में, उनके शिक्षक को इसमें उनके शामिल होने में मदद करने के लिए परिवर्तन करना चाहिए। ([उचित समायोजन](#_उचित_समायोजन) देखें)

लेकिन ये बदलाव कैसे किए जाते हैं यह महत्वपूर्ण है। विकलांग छात्रों के पास यह अवसर होना चाहिए कि वे:

* उनके साथियों की तरह ही चीजें सीखें।
* एक जैसी ही गतिविधियाँ करें। इसमें कक्षा के बाहर की गतिविधियाँ भी शामिल हैं, जैसे, खेल-कूद या सैर सपाटा।
* सफल होएं और दिखाएं कि उन्होंने क्या सीखा है।

|  |  |  |
| --- | --- | --- |
| ‘समान आधार पर’ का उदाहरण गौरी *9*वींकक्षामेंहै।उसेअंग्रेजीकक्षामेंकिताबेंपढ़नाऔरअध्य्यनकरनापसंदहै। *(*[क्रेडिट](https://www.nccd.edu.au/wider-support-materials/same-basis?parent=%2Ffor-parents-guardians-and-carers&activity=%2Fwider-support-materials%2Fwhats-fair&step=0)*)*  गौरीकोक्रोनिक पेनहोताहै।इससेउसकेलिएध्यानकेंद्रितकरनायालंबेसमयतकस्थिरबैठनामुश्किलहोजाताहै।इसवजहसेवहअपनीआने वालीअंग्रेजीपरीक्षाकोलेकरचिंतितहैं। इनमें से कौन सा परिदृश्य गौरी को परीक्षा में अपने सहपाठियों के समान भाग लेने देगा? | | |
| गौरी को बिना किसी बदलाव के बैठकर परीक्षा देनी है। | गौरी की शिक्षिका उसे अंग्रेजी की परीक्षा में न बैठने की अनुमति देती है। इसके बदले, उसे कक्षा में उसके पिछले ग्रेड के आधार पर नंबर दिये जाते है। | गौरी को परीक्षा के दौरान आराम करने की अनुमति है। |
| परीक्षा के दौरान गौरी को दर्द होगा और उसे ध्यान केंद्रित करने में परेशानी होगी। उसके परीक्षा का परिणाम उसके कौशल या ज्ञान का उचित प्रतिबिंब नहीं होगा।  गौरी को उसके साथियों के समान भाग लेने की अनुमति नहीं दी जा रही है। | यह गौरी को उसका ज्ञान या उसने कक्षा में कितना सीखा है यह नहीं दिखाने देता।  उसके सहपाठियों के पास ऐसा करने का मौका है। उनके पास परीक्षा के ज़रिए अपने ग्रेड औसत में सुधार करने का अवसर भी है।  गौरी अपने साथियों के समान भाग नहीं ले रही है। | यह बदलाव परीक्षा के दौरान गौरी के लक्षणों को कम करने में मदद करता है।  अब उसके पास अपने शिक्षक को यह दिखाने का अवसर है कि उसने क्या सीखा है।  इसका मतलब है कि उसका आंकलन उसके साथियों के आधार पर ही किया जा सकता है! |

आप शिक्षा संस्थान के साथ बातचीत में "समान आधार" के विचार का उपयोग कर सकते हैं। उदाहरण के लिए:

|  |
| --- |
| **‘समान आधार पर’ अधिकार लागू करने का एक उदाहरण**  कृतिका का बेटा अपने स्थानीय किंडरगार्टन जाता है। क्योंकि उसे ADHD और ऑटिज़्म है, उसके किंडरगार्टन ने उसे हफ्ते में केवल 10 घंटे ही आने के लिए कहा है। किंडरगार्टन इसका कारण यह बताते हैं कि उनके पास उसे अधिक समय तक रखने के लिए संसाधन नहीं है।  यह कृतिका को सही नहीं लगता, क्योंकि बाकी सभी बच्चों को वहां 15 घंटे रहने दिया जाता है। उसके बेटे को उसके साथियों के जैसे शामिल होने का समान अवसर नहीं दिया जा रहा है।  कृतिका DSE की एक प्रिंटेड कॉपी साथ लाती है और उसके शिक्षक से मिलती है। वे उसके बेटे के शिक्षा के अधिकार के बारे में उसके सहपाठियों के समान "उसी आधार" पर बात करते हैं। इस बातचीत के बाद कृतिका के बेटे को हफ्ते में 15 घंटे दाखिला दिया जाता है। |

अधिक जानकारी:"समान आधार" का अर्थ [DSE के अधिनियम 2.2](https://www.legislation.gov.au/Details/F2005L00767) के तहत समझाया गया है। आप [NCCD वेबसाइट](https://www.nccd.edu.au/wider-support-materials/same-basis?parent=/for-parents-guardians-and-carers&activity=/wider-support-materials/whats-fair&step=0) पर भी अधिक जान सकते/ती हैं।

### विशेष उपाय

परिभाषा: कुछ ऐसा उपाय जिसका उद्देश्य विकलांग छात्रों की मदद करना है। शिक्षा संस्थानों के लिए विशेष उपाय लागू करना कानून के खिलाफ नहीं है।

ये प्रोग्राम या एक पहल हो सकते हैं। वे छात्रों को चीज़ों के ज़रिए या वित्तीय सहायता दे सकते हैं। या वे किसी ऐसी चीज़ तक पहुंच प्रदान कर सकते हैं जो उन्हें उनकी ज़रूरतों को पूरा करने में मदद कर सके। जैसे, सेवाएं, सुविधाएं, अवसर।

अधिक जानकारी: आप [DSE के अधिनियम 10.5](https://www.legislation.gov.au/Details/F2005L00767) में "विशेष उपायों" के बारे में अधिक जान सकते/ती हैं।

### विशिष्ट सेवाएं

परिभाषा: ऐसी सेवाएं जो विकलांग छात्रों को इसमें शामिल होने में मदद करती हैं। ये शिक्षा या व्यक्तिगत या चिकित्सा देखभाल से संबंधित हो सकती हैं।

व्याख्या: छात्रों को विशेष सेवाओं का उपयोग करने में सक्षम होना चाहिए। छात्रों को ऐसा करने में मदद करने के लिए शिक्षा संस्थानों को बदलाव करना चाहिए।

वे यह सेवा प्रदान करने के लिए किसी अन्य व्यक्ति या एजेंसी को शामिल कर सकते/ती हैं।

* कभी-कभी यह छात्र और उनके परिवार द्वारा किया जाता है।
* बाकी समय ये शिक्षा संस्थान द्वारा किया जाता है।

लेकिन अगर सेवा की जरूरत है, तो उन्हें इनके अमल होने के लिए कदम उठाने चाहिए।

उदाहरण: कुछ उदाहरणों में शामिल हैं:

* हाई स्कूल वाले एक वाक् चिकित्सकको हफ्ते में कुछ घंटे के लिए बुलाते हैं।
* लड़खड़ाकर बोलने वाले छात्र के लिए TAFE एक नोट लेने वाले को काम पर रखता है।
* एक सहयोगी प्राथमिक शिक्षक को कक्षा सामग्री के साथ ढलने में मदद करता है।

अधिक जानकारी: आप [DSE के भाग 7](https://www.legislation.gov.au/Details/F2005L00767) के तहत "विशिष्ट सेवाओं" के बारे में अधिक जान सकते/ती हैं। आप [NCCD वेबसाइट](https://www.nccd.edu.au/wider-support-materials/getting-support?parent=/disability-standards-education&activity=/wider-support-materials/whats-fair&step=4) भी देख सकते/ती हैं।

### अतिरिक्त प्रोग्राम

परिभाषा: ये ऐसी गतिविधियाँ हैं जो:

* एक व्यापक शिक्षा अनुभव का हिस्सा है जिसका कोर्स या प्रोग्राम एक हिस्सा है।
* कक्षा के बाहर आयोजित होते हैं। जैसे, फील्ड का दौरा, काम की व्यवस्था।

इन प्रोग्रामों में भाग लेने के लिए छात्रों का समर्थन किया जाना चाहिए।

|  |
| --- |
| सप्लीमेंट्री प्रोग्राम में हिस्सा लेने का एक उदाहरण जमाल कक्षा 7 के कैंप में है। कैंप ने सभी को राफ्टिंग पर ले जाने की योजना बनाई है।  जमाल को तालमेल में दिक्कत होती है जिससे उसके लिए इसमें शामिल होना मुश्किल हो जाता है। राफ्ट अस्थिर होते हैं और उलट जाते हैं।  उसके शिक्षक ने फैसला किया कि जमाल के लिए ये ना करना सुरक्षित है। वह बाहर बैठकर एक फिल्म देखता है जबकि उसके दोस्त राफ्टिंग करते हैं।  जमाल को इसमें शामिल होने के लिए सहयोग नहीं किया गया।  जमाल इस गतिविधि में दूसरे तरीके से शामिल हो सकता था। उदाहरण के लिए, वह एक स्कूल के दोस्त के साथ एक और राफ्ट में शामिल हो सकता था। *(*[क्रेडिट](https://www.nccd.edu.au/wider-support-materials/whats-fair?parent=%2Fdisability-standards-education&activity=%2Fwider-support-materials%2Fwhats-fair&step=-1)*)* |

**अधिक जानकारी:** आप [भाग 6](https://www.legislation.gov.au/Details/F2005L00767) में देख सकते/ती हैं कि DSE “अतिरिक्त प्रोग्राम" के बारे में क्या कहता है।

### बेफालतू की मुश्किलें

परिभाषा: ऐसे समय भी होते हैं जब शिक्षा संस्थानों को अपने दायित्वों का पालन नहीं करना पड़ता है। उन्हें उन मामलों में दायित्वों का पालन करने की ज़रूरत नहीं है जहां यह उनके लिए बहुत अधिक दवाब पैदा करेगा। यह अपवाद उत्पीड़न और अत्याचार को रोकने के मानक पर लागू नहीं होता है। ([उत्पीड़न](#_उत्पीड़न_1), [दायित्व](#_दायित्व) और [अत्याचार](#_उत्पीड़न_1) देखें)

शिक्षा संस्थानों को यह दिखाने में सक्षम होना चाहिए कि अपवाद लागू होता है। इसे साबित करने का काम छात्रों, माता-पिता या देखभाल करने वालों का नहीं होना चाहिए। यह शिक्षा प्रदाता का दायित्व होना चाहिए।

व्याख्या: प्रदाताओं को जितना हो सके DSE से जुड़े रहना चाहिए। यह मामला उस बात तक है जहां यह एक बेफालतू की मुश्किलें बन जाती हैं। कोई भी परिवर्तन उचित हो सकता है लेकिन फिर भी बेफालतू की मुश्किलों का कारण बन सकते हैं।

इस अपवाद का उपयोग किया जाना चाहिए या नहीं, यह पता लगाते समय स्थिति के हर हिस्से को सही तरीक़े से परखा जाना चाहिए। जिसमें शामिल है:

* शामिल हुए सभी लोगों पर परिवर्तन के सकारात्मक या नकारात्मक प्रभाव। जैसे, छात्र, शिक्षक, और अन्य छात्र।
* छात्र पर विकलांगता का प्रभाव।
* संस्था की वित्तीय स्थिति। उदाहरण., परिवर्तन करने के लिए वित्तीय सहायता उपलब्ध है।

|  |
| --- |
| स्कूल द्वारा बेफालतू की मुश्किलों का दवा करने का एक उदाहरण संग-जिन और उनका परिवार स्थानीय माध्यमिक विद्यालय के सामने रहते हैं। उनकी बेटी सो-ही कक्षा 6 में है, और वे अगले साल की योजना बनाना चाहते हैं।  संग-जिन और उनकी बेटी नामांकन के बारे में पूछने के लिए सड़क के उस पार स्कूल में जाते हैं। सो-ही को दिमागी अक्षमता है, जो स्कूल के कर्मचारी नोटिस करते हैं। उन्हें बताया जाता है कि सो-ही उनके स्कूल नहीं जा सकती क्योंकि स्कूल उसका खर्च नहीं उठा सकता है। कर्मचारियों का कहना है कि यह उचित और कानूनी है।  संग-जिन जानते हैं कि विकलांग छात्रों के लिए स्कूल फंडिंग इस तरह काम नहीं करती है। उन्हें ज़्यादा शक इसलिए है क्योंकि ना कहने से पहले उन्होंने यह तक नहीं पूछा कि सो-ही को किस तरह की मदद की आवश्यकता है। उनके पास बेफालतू की मुश्किलें दिखाने का कोई सबूत नहीं है।  संग-जिन घर जाते हैं और अपने पति से इस बारे में बात करता है। वे तय करते हैं कि वे सो-ही को भेदभाव वाले स्कूल में नहीं भेजना चाहते। सो-ही का परिवार ऑस्ट्रेलियाई मानवाधिकार आयोग को स्कूल के बारे में रिपोर्ट कर सकता है। |

अधिक जानकारी:[DSE के अधिनियम 10.2](https://www.legislation.gov.au/Details/F2005L00767) के तहत "बेफालतू की मुश्किलें" का अर्थ समझाया गया है। आप [NCCD वेबसाइट](https://www.nccd.edu.au/wider-support-materials/legal-exceptions?parent=/for-parents-guardians-and-carers&activity=/wider-support-materials/reasonable-adjustments&step=2) पर भी अधिक जान सकते/ती हैं।

### अत्याचार

परिभाषा: उत्पीड़न के तीन भाग होते हैं।

1. एक छात्र के साथ उसकी विकलांगता के कारण दुर्व्यवहार किया जाता है।
2. वे शिकायत करते हैं या शिकायत करने के बारे में सोचते हैं।
3. ऐसा करने के लिए उनके साथ अनुचित व्यवहार किया जाता है।

शिकायत करने के इस अनुचित व्यवहार को हम उत्पीड़न कहते हैं।

|  |
| --- |
| उत्पीड़न का एक उदाहरण ज़ेन को नेटबॉल खेलना बहुत पसंद है। लेकिन उसे अभ्यास के दौरान तंग किया जाता है।  ज़ेन को ज्ञान से जुड़ी अक्षमता है और उसे निर्देशों का पालन करने के लिए मदद की आवश्यकता है। टीम के कप्तान को इसकी जानकारी नहीं है। 'नहीं सुनने' के कारण वह हमेशा उसे बाहर कर देता है। अभ्यास के दौरान ज़ेन बहुत अकेला और बहुत ही शर्मिंदा महसूस करता है।  ज़ेन मदद के लिए अपने खेल शिक्षक से संपर्क करने का फैसला करता है। वह उसकी मदद करने बजाय क्रॉस-कंट्री टीम में ले जाना चाहती हैं। इस खेल में पहले जैसे मुश्किल निर्देश नहीं हैं।  लेकिन ज़ेन अपने पसंदीदा खेल को जारी रखना चाहता है। क्योंकि उन्होंने अपनी परेशानियों को साझा किया उस वजह से उन्हें टीम से हटाना उत्पीडन कहा जा सकता है। इसके बजाय उनके शिक्षक कप्तान से बात करने के लिए राज़ी होते हैं। *(*[*क्रेडिट*](https://www.nccd.edu.au/wider-support-materials/harassment-and-victimisation?parent=%2Ffor-parents-guardians-and-carers&activity=%2Fwider-support-materials%2Four-rights-0&step=6)*)* |

अधिक जानकारी: "उत्पीड़न" का अर्थ [DDA के अधिनियम 42](https://www.legislation.gov.au/Details/C2018C00125) के तहत समझाया गया है। आप [NCCD वेबसाइट](https://www.nccd.edu.au/wider-support-materials/harassment-and-victimisation?parent=/for-parents-guardians-and-carers&activity=/wider-support-materials/our-rights-0&step=6) पर भी अधिक जान सकते/ती हैं।

## अधिकार और कानून

### AHRC

परिभाषा: ऑस्ट्रेलियाई मानवाधिकार आयोग। वे ऑस्ट्रेलिया में मानवाधिकारों की रक्षा करते हैं और उन्हें बढ़ावा देते हैं। अगर कोई DSE से नहीं जुड़ा है, तो आप AHRC में शिकायत कर सकते/ती हैं।

अधिक जानकारी: आप [AHRC पर रिपोर्ट करने](https://humanrights.gov.au/complaints/complaint-guides/complaints-under-disability-discrimination-act) के बारे में अधिक जानकारी उनकी वेबसाइट से हासिल कर सकते/ती हैं।

### DDA

परिभाषा: विकलांगता भेदभाव अधिनियम 1992। यह एक ऐसा कानून है जो ऑस्ट्रेलिया में सभी पर लागू होता है। यह लोगों को उनकी विकलांगता के कारण भेदभाव से बचाता है। ([भेदभाव](#_भेदभाव) देखें)

DDA इस व्यवहार को कानून के खिलाफ मानता है। इसमें आवास और शिक्षा सहित कई क्षेत्रों को शामिल किया गया है। DSE, DDA के अंतर्गत आता है।

अधिक जानकारी: आप [AHRC वेबसाइट](https://humanrights.gov.au/our-work/disability-rights/brief-guide-disability-discrimination-act) पर DDA के बारे में अधिक जान सकते/ती हैं। आप खुद भी [विधान](https://www.legislation.gov.au/Details/C2018C00125) देख सकते/ती हैं।

### DSE

परिभाषा: दिव्यांगजन के लिए शिक्षामानक *2005*। ये कानूनों का एक समूह है जो DDA के अंतर्गत आता है। वे शिक्षा संस्थानों के दायित्वों को स्पष्ट करते हैं। ([DDA](#_DDA) देखें)

DSE छात्रों के अधिकारों की व्याख्या करता है और यह सुनिश्चित करता है कि वे उन्हें कैसे प्राप्त करें।

अधिक जानकारी: आप [NCCD वेबसाइट](https://www.nccd.edu.au/disability-standards-education?parent=/for-parents-guardians-and-carers&activity=/disability-standards-education&step=-1) पर DDA के बारे में अधिक जान सकते/ती हैं। आप खुद भी [विधान](https://www.legislation.gov.au/Details/C2018C00125) देख सकते/ती हैं।

### अंतर्राष्ट्रीय दायित्व

ऑस्ट्रेलिया कई अंतर्राष्ट्रीय संधियों की एक पार्टी है। ये विकलांग लोगों के अधिकारों की रक्षा करते हैं। इसमें शिक्षा के क्षेत्र में भी शामिल हैं।

इन संधियों में शामिल हैं:

* आर्थिक, सामाजिक और सांस्कृतिक अधिकारों पर अंतर्राष्ट्रीय प्रतिज्ञापत्र (ICESCR).
* विकलांग व्यक्तियों के अधिकारों पर सम्मेलन (CRPD).

## रोज़ाना इस्तेमाल होने वाले शब्द

### शैक्षिक प्राधिकरण

परिभाषा:एक व्यक्ति या समूह जो एक शिक्षा संस्थान का प्रबंधन और संचालन करता है। ([शैक्षणिक संस्थान](#_शैक्षिक_संस्थान) देखें)

उदाहरण:एक राज्य शिक्षा विभाग।

अधिक जानकारी:इस शब्द का प्रयोग DSE में किया जाता है। आप इसे [अधिनियम 1.4](https://www.legislation.gov.au/Details/F2005L00767) के तहत देख सकते/ती हैं।

### शैक्षिक संस्थान

परिभाषा:एक विशिष्ट स्थान जो शिक्षा या प्रशिक्षण प्रदान करता है। यह एक स्कूल, विश्वविद्यालय, कॉलेज या ऐसा कुछ हो सकता है। इन जगहों को DSE से ज़ुड़े रहना होगा। ([शैक्षणिक संस्थान](#_शैक्षिक_संस्थान) देखें)

उदाहरण:यदि आप माध्यमिक छात्र हैं, तो आपका विद्यालय ही "आपका संस्थान" है।

अधिक जानकारी:इस शब्द का प्रयोग DSE में किया जाता है। आप इसे [अधिनियम 1.4](https://www.legislation.gov.au/Details/F2005L00767) के तहत देख सकते/ती हैं।

### शिक्षा योजना

परिभाषा: एक योजना जो एक छात्र की जरूरतों और शैक्षिक लक्ष्यों की व्याख्या करती है। इसमें उन कदमों और परिवर्तनों को शामिल किया गया है जो इन जरूरतों को पूरा करने के लिए किए जाने चाहिए।

आप कहां हैं और कौन योजना बना रहा है, इसके आधार पर इसे निम्न में से कुछ भी कहा जा सकता है:

* विकलांगता कार्य योजना (DAP)
* व्यक्तिगत शिक्षा योजना (IEP)
* व्यक्तिगत अध्ययन योजना (ILP)
* कुछ और!

अक्सर एक संस्थान इनमें से किसी एक को DSE से जुड़े रहने के हिस्से के रूप में स्थापित करेगी।

# वेब लिंक:

यदि आप इस संसाधन को प्रिंट करना चाहते/ती हैं, तो मुख्य वेब लिंक नीचे दिए गए हैं:

|  |
| --- |
| शिक्षा के लिए विकलांगता मानक 2005 (डीएसई)स <https://www.legislation.gov.au/Details/F2005L00767> |

|  |
| --- |
| **विकलांगता भेदभाव अधिनियम 1992**  <https://www.legislation.gov.au/Details/C2018C00125> |

|  |
| --- |
| **विकलांग स्कूली छात्रों पर नैशनली कन्सिस्टेंट कलेक्शन ऑफ डेटा (NCCD)**  <https://www.nccd.edu.au/disability-standards-education>  जहां 'क्रेडिट' दिया जाता है, यह [Creative Commons BY 4.0](https://creativecommons.org/licenses/by/4.0/). के तहत किया जाता है। ऐसे होने वाले सभी मामलों में परिवर्तन किए गए हैं। © 2021 Education Services Australia Ltd. |

|  |
| --- |
| **ऑस्ट्रेलियाई मानवाधिकार आयोग (AHRC)**  <https://humanrights.gov.au/> |

|  |
| --- |
| **विकलांगता का सामाजिक मॉडल**  <https://pwd.org.au/resources/disability-info/social-model-of-disability/> |

|  |
| --- |
| **शिक्षा (NDIS)**  <https://www.ndis.gov.au/understanding/ndis-and-other-government-services/education> |